Sestaga milito

Eble vi serĉas septagan militon.

La Sestaga Milito apartenas al la aro de militoj batalitaj inter Israelo kaj ĝiaj arabaj najbaroj post la kreo de la ŝtato de Israelo (1947) en la brita mandato de Palestino. Ĉi tiu milito okazis ekde la 5-a ĝis la 10-a de junio 1967, promociita de la israela ministro, generalo Moŝe Dajan kaj stabestro de la israela armeo, Jicĥak Rabin, kontraŭ Egiptio, ĉefe pro du faktoroj: la movado de la egiptaj trupoj en la Sinaja Duoninsulo (kiu anticipis nova agreso kontraŭ Israelo) kaj egipta blokado de la Tirana markolo, natura enirejo de la israela haveno de Ejlato.

 Disvolviĝo 
eta|Oficiroj de la Israela Aerarmeo apud egipta detruita aviadilo
La sestaga milito estas la milito, kiu komenciĝis la 5-an de junio 1967 inter Israelo sur unu flanko kaj Jordanio, Egiptio, Sirio kaj Irako sur la alia flanko.
La Israelanoj atakis unue, sed ili faris tion nur, ĉar la najbaraj arabaj ŝtatoj, gvidataj de la Egipta prezidanto Nasser, estis amasigantaj siajn armeojn ĉe la limo kun Israelo kaj donis multajn signalojn, ke ili intencis baldaŭ ataki Israelon kaj forviŝi ĝin.
La milito daŭris nur ses tagojn, kaj la israelanoj gajnis surprize facile kontraŭ tri ŝtatoj multe pli grandaj ol ilia.

Dum la milito, Israelo kaptis la teritoriojn de Cisjordanio, Gaza kaj orienta Jerusalemo, kaj neniam forlasis ilin. Ankaŭ la duoninsulo de Sinai estis okupita de la Israela armeo, sed ĝi estis redonita al Egiptio en 1979, kadre de pac-interkonsento.
La israela generalo Moŝe Dajan fariĝis nacia heroo por la israelanoj.
En la araba mondo, la malvenko estis konsiderata kiel senprecedenca katastrofo en araba historio.

 Fono 
En 1947, la Organizo de la Unuiĝintaj Nacioj (UN) establis planon por la divido de la teritorio de Palestino en du ŝtatoj, poste konita kiel Israelo kaj Palestino, lasante Jerusalemon kiel urbo sub internacia mandato. Arabaj landoj kaj la ĉefoj de la araba komunumo en Palestino malakceptis la planon, rezultanta en la Israela Milito de Sendependeco, ankaŭ nomata Palestina Milito, kiu finiĝis per la venko de la judoj kaj la proklamo de la ŝtato Israelo.

 Vidu ankaŭ 
 interalie la artikolon pri la usona prezidanto Lyndon B. Johnson, kiu oficis dum la tempo de la sestaga milito kaj fortigis la pozicion de Israelo, kaj
 la tekston pri la IJK 1967, kiu estis planita okazi en Israelo en somero 1967, sed pro la milito lastmomente devis esti translokigita al la nederlanda urbo Roterdamo.
 Araba-israela konflikto
 Allenby-ponto
 Okazintaĵo de la USS Liberty

 Eksteraj ligiloj 

 Sanga sinajo, artikolo el la bulteno de SAT-Amikaro, julio 1967
 http://domino.un.org/UNISPAL.NSF/d744b47860e5c97e85256c40005d01d6/7d35e1f729df491c85256ee700686136!OpenDocument  
 http://www.state.gov/r/pa/ei/bgn/3464.htm 
 http://www.palestinecenter.org/cpap/stats/dist_pop_67.html  
 http://www.hcef.org/hcef/index.cfm/ID/131.cfm  

Kategorio:Militoj de la 20-a jarcento
Kategorio:Konfliktoj en 1967
Kategorio:1967 en Israelo
Kategorio:Militoj de Egiptio
Kategorio:Historio de Jordanio
Kategorio:Historio de Sirio
Kategorio:Araba-israela konflikto